Balogun Yakub Abiodun

Yakub Abiodun Balogun (tí a bí ní ọjọ́ karùn-ún oṣù karun ọdún 1951) jẹ́ ọmọ orílẹ̀-èdè Naijiria tí ó mọ̀ nípa ètò ọrọ̀-ajé, olùdarí ètò ìṣèjọba, aṣòfin ní Ileé aṣojú-ṣòfin kéréré ní orílẹ̀-èdè Naijiria, tí ó ń ṣojú fún Lagos Island Federal Constituency II, Ipinle Eko, South-West Nigeria àti olùtọ́jú aṣojú ti ìpínlẹ̀ Èkó nígbà kan rí. 

 Ìbẹ̀rẹ̀pẹ̀pẹ̀ ayé rẹ̀ 
A bí Balogun Yakub ní ọjọ́ karùn-ún, oṣù karùn-ún, ọdún 1951 ní Lagos Island. Ilé-ìwé Fazil-Omar Ahmadiyya ní Ìpínlẹ̀ Èkó ni ó lọ kí ó tó lọ ilé-ìwé girama ti Ansar-Ud-Deen ní Surulere, àmọ́ ó gba ìwé-ẹ̀rí WAEC ní Ahmadiyya College, ní Agege. Ó gboyè B.Sc. àti masters nínú ẹ̀kọ́ Economics ní University of Ibadan ní ọdún 1976 àti 1983 kí ó tó lọ Royal Institute of Public Administration níbi tí ó ti gb a ìwé-ẹ̀rí Public administration ní ọdún 1996.

 Iṣẹ́ ìjọba 
Ó dara pọ̀ mọ́ iṣẹ́ ìjọba ti ìpínlẹ̀ Èkó ní ọdún 1977 gẹ́gẹ́ bíi akọ̀wé kékeré ní ẹ̀ka tó ń rí sí ìdàgbàsókè àti ìfilélẹ̀ ètò ajé. Ní ọdún 1990, ó lọ sípò olùdaríkejì fún àwọn orí-orí, ní àjọ tó ń rí sí ètò-ìṣúná. Lẹ́yìn tó ti sìn ní onírúurú ọ̀nà, wọ́n yàn án sípò akọ̀wé àgbà ní àjọ tó ń rí sí ètò ìṣúná, ní ọdún 1997. Ó sì wà nípò yìí títí wọ́n tún fi yàn án sípò olórí àwọn òṣìṣẹ́, ní ọdún 1999, lábẹ́ ìṣèjọba olóyè Bola Tinubu, tó fìgbà kan jẹ́ gómìnà ìpínlẹ̀ Èkó, àti adarí àgbà ẹgbé òṣèlú All Progressives Congress (APC). Ní oṣù kaùn-ún, ọdún 2010, ó fẹ̀yìntì nídìí iṣẹ́ ìjọba láti wọ ẹgbẹ́ òṣèlú.

 Iṣẹ́ òṣèlú 
Ní oṣù kẹrin, ọdún 2011, ódíje fún ipò ìjọba ìbílẹ̀ ní ìpínlẹ̀ rẹ̀, Lagos Island Federal Constituency II, tí ó sì wọlé. Balogun jẹ́rìí sí iṣẹ́ gẹ́gẹ́ bí ọmọ ẹgbẹ́ ilé ìgbìmọ̀ aṣòfin, tó dúró fún, Lagos Island Federal Constituency II, Lagos State, ní ọjọ́ ajé, ọjọ́ kẹfà, oṣù kẹfà, ọdún 2011.

 Àwọn ìtọ́kasí 

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1951